Constantin Brâncuși

Via 
Brancuși tuvu nacencia en Pestisani Gorj, por dentru duna numerosa familia campesina. Trabajó comu pastol dendi los 13 añus d'edá.

Sin estudius básicus, deprendió a leyel por sí própriu. Entri los nuevi i onci añus combinaba el su trabaju comu ayudanti duna tienda conel su empiqui a la tallas de madera, parti emportanti dela coltura popular del su país.  

El su trabaju ll llamó l'atención dun filántropu, que decidió arranco-si a pagal los sus estudius ena Escuela d'Arti i Oficius de Craiova (ciá del destrituDolj, Rumania) dendi 1894 a 1898. Endispués acontinó los sus estudius ena Escuela Nacional de Bellas Artis de Bucarest dendi 1898 ata1901. En 1903 hizu el su primeritu endilgui: un bustu del general rumanu Carol Davila.

Aportó a París en 1904 pa aperfecional los sus estudius, mentis que lavaba pratos nun restauranti o cantaba en cerimonias dela Egresia ortodoxa rumana. Comu estudianti d'arti coincidió i se vio infruiu por Auguste Rodin i el Impresionismu. Se muestra comu unu delos primerus artistas del arti moernu. En 1909-1910 trabajó con Amedeo Modigliani.

En 1912 el Salón Oficial de Bucarest otorgó-lle el primel premiu d'escultura i participó nl Salón delos endependientis en París. En 1913, apresentó en Nueva York, Chicago i Boston Mademoiselle Pogany.

Fue ya en 1924 quando visitó Rumania, siendu reconociu mundialmenti. En 1926 i 1928 viajó nuevamenti a Estaus Unius.

En 1952, agenció-si la nacionalidá francesa i donó al Museu d'Arte Moernu de París su taller, con quasi cien esculturas.

En 1955 apresentó una retrospetiva dela su obra en el Musu Guggenheim de Nueva York.

Tenía una amplia gama d'interessis, dende la ciencia ata la música. De hechu, era un buen violinista isolía tocal cancionis popularis rumanas. Entabló amistá i contatos conuna parti delos alreoris intelectualis i socialis de París comu Erik Satie o Marcel Duchamp, Pablo Picasso o Guillaume Apollinaire, amás de otrus rumanus comu Emil Cioran.

Brancuși murió en París el 16 de marçu de 1957.  Encuentra-se aterragau nel cimenteriu de Montparnasse.

 Obra 
Inque d'origin rumanu, desarrolló-se i  dio-se a conocel en París. Está considerau comu unu delos grandis escultoris del sigro XX. La su obra a infruíu en nuevus conceutus dela forma n'escultura, pintura i diseñu endustrial.  

La su obra, 1200 fotografías i 215 esculturas, evolucionó dendi 1908 hazia un estilu mu pressonal,  geométricou, conuna eliminación delos detallis que le pajeó quasi a la abstración, proponiendu una realidá destinta. Desta manera, dejaba de soslau el realismu escultóricu del sigru XIX pa dal passu al arti abstratu que s'abría caminu.

Inspirándose nel arti escultóricu prestóricu i africanu, tentó mostral la naturaleza subyacenti al peleti por mé  duna simplificación estrema dela forma. Trabajó el mármol, piedra caliça, bronzi i la maera. Predomina enas sus obras dos formas simples: el güevu i el cilindru alargau.

Hizu una serie d'esculturas en metal llamás Pájaru nel espaciu. Entri otras obras de Brancusi se encuentran: Madre durmiente (1906-10), El besu (1908), La sabiduría (1909), Prometeo (1911), El comienzo del mundu (1924), El pájaru (1924-49), la Columna del infinitu (1933), El espíritu de Buda (1933) i La gallina (1941).

 Conjunto escultural de Târgu-Jiu 
En Targu Jiu ai un conjuntu escultural que se considera la cimera de la su carrera. La Columna del infinitu, es un monumentu alos moçus fallecius duranti la Primera Guerra Mundial..Cite web|last=Macholz|first=Kaitlin|date=July 20, 2018|title=How Constantin Brancusi Brazenly Redefined Sculpture|url=https://www.artsy.net/article/artsy-editorial-constantin-brancusi-brazenly-redefined-sculpture|access-date=February 9, 2021|website=Artsy|language=en Conmemora el valor i el sacrificiu del pueblo rumanu qu'en 1916 se defendió dela invasión alemana. Nel 2004 terminaron-se unus trabajus de restauración dela obra primigenia que se encontraba deteriorá.

Estas obras encuentran-se dispuestas en línea reta i son:

 La Mesa del silenciu
 La Puerta del besu
 La Columna del infinitu

Esti conjuntu escultóricu simboliza la via del ser umanu.

 Ijuelas 
Algunas delas sus obras alcanzun cifras récord por una escultura. Subastás en Christie's en Nueva York, Danaide (de 1913) vendió-se por unos 18 millonis de dólares en mayu de 2002, tres añus endispués, superó esta cifra la su obra Pájaru nel espaciu (de 1922), por algo más de 27 millonis de dólaris.Una cabeza de Brancusi sobrepasa los 51 millones de euros en Christie's Nueva York, en el diario Expansión, 16 de mayo de 2017.

Assina mesmu, la su aportación al mundu del arti a serviiu d'inspiración pa artistas dela talla de Isamu Noguchi o Andreu Alfaro.http://www.abc.es/cultura/arte/20121214/abci-alfaro-201212141228.html

En mayu de 2017, una escultura de bronzi de Brâncuși, La muse endormie (1913), que pertenecía a una coleción privada de París, fue sobastá por 51,8 millonis d'euros pola casa Christie's en Nueva York.

El asteroide (6429) Brancusi fue llamau assin nel su onor.Cita web|url=https://www.minorplanetcenter.net/db_search/show_object?utf8=%E2%9C%93&object_id=6429|título=(6429) Brâncuși|autor=Minor Planet Center|idioma=en|fechaacceso=28-03-2024

 Referencias